Madhya Bharat

Madhya Bharat, også kalt Madhya Bharat Union, Central India States Union og Malwa States, er en tidligere delstat i det sentrale India. Madhya Bharat betyr Sentral-India. Delstaten ble opprettet i 1948 som en union av 20 fyrstestater. Den eksisterte til 1956. Madhya Bharat dekket et areal på  km2. Holden Furber: «The Unification of India, 1947-1951», Pacific Affairs, bd. 24, nr. 4, 1951, s. 352-371. Ved folketellingen i 1951 hadde Madhya Bharat en befolkning på  millioner.R. A. Gopalaswami:  Census of India, 1951. Volume I. India. Part II - A – Demographic Tables  , New Delhi. Government of India Press, 1955, s. 5. Byen Gwalior var vinterhovedstad, mens byen Indore var sommerhovedstad. 

Ved Indias selvstendighet i 1947 opphørte det britiske overherredømmet over de indiske fyrstestatene. 20 fyrstestater, som i kolonitiden hadde vært underlagt Central India Agency, slo seg sammen i et forbund og 28. mai 1948 gikk det inn i Unionen India.R. P. Bhargava: The Chamber of Princes, New Delhi: Northern Book Centre, 1991 (gjenutgivelse av doktorgradsavhandling fra 1943), s. 316. De viktigste fyrstestatene som gikk inn i Madhya Bharat var Gwalior og Indore, samt de mindre statene Alirajpur, Barwani, Dewas (senior), Dewas (junior), Dhar, Jasra, Jhabua, Johat, Kathiwara, Khilchipur, Kurwai, Mathwar, Narsinghgarh, Piploda, Rajgarh, Ratlam, Sailana og Sitamau. 

Madhya Bharat utgjorde i Indias grunnlov av 1950 en delstat i kategori B,Constitution of India, First Schedule, Delhi: Metropolitan Book Company Ltd., 1950, s. 319. tidligere fyrstestater med særskilte styringsorganer. Delstatsoverhodet fikk tittelen rajpramukh. Embetet ble besatt av Jivajirao Scindia, som var maharaja av staten Gwalior. Maharajaen av Indore ble uprajpramuk, tilsvarende viseguvernør. Delstatens lovgivende forsamling (Vidhan Sabha eller Legislative Assembly) hadde 99 medlemmer fordelt på 79 valgkretser. Første og eneste valg ble til delstatsforsamlingen avholdt i 1951. Kongresspartiet ble største parti med 47,2 % av stemmene og 75 mandater.Statistical Report on General Election, 1951 to the Legislative Assembly of Madhya Bharat,  Election Commission of India.

Den 1. november 1956 ble Madhya Bharat slått sammen med Vindhya Pradesh og delstaten Bhopal til den nye delstaten Madhya Pradesh.

Referanser

Kategori:Indias tidligere delstater og territorier
Kategori:Stater og territorier etablert i 1947
Kategori:Stater og territorier opphørt i 1957
Kategori:Stater og territorier etablert i 1950
Kategori:1947 i India
0
Kategori:1957 i India